Bushe kuti mwatemwa ukubelenga ici cipande mu %%?
Ee
Awe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Ee
Awe
4 Kabili nabwekeshepo ukumona ifya mutitikisha+ fyonse ificitwa mwi samba lya kasuba, kabili, moneni! ifilamba fya batitikishiwa,+ lelo tabakwete uwa kubasansamusha,+ kabili abalebatitikisha balikwatishe amaka, ica kuti tabakwete wa kubasansamusha.
2 Awe natashishe abafwa, ukucila aba mweo abacilipo.+
3 Lelo uushabapo,+ uushatala amona ifibi ifyacitwa mwi samba lya kasuba,+ awama ukucila aba bonse babili.
4 Kabili namwene ukuti ukubombesha konse e lyo no kucenjela mu milimo yonse,+ filenga fye abantu ukucimfyanya;+ ici na co ca fye kabili kuuma fye umwela.
5 Umuwelewele tafungulula amaboko+ yakwe kabili afyenga umubili wakwe.+
6 Ukutuusha panono kwawama ukucila ukucishamo ukubombesha no kuuma fye umwela.+
7 Nabwekeshepo ukumona ica fye icicitika mwi samba lya kasuba:
8 Kwaba umuntu uwaba fye eka, uwabula umunankwe;+ kabili takwata nangu mwana nelyo ni munyina,+ lelo takwaba impela ku kubombesha kwakwe konse. Amenso yakwe na yo tayekuta ifyuma.+ Kabili epusha ati: “Nga kanshi nani uo ine ndebombela no kuleka umweo wandi ukupusulwa ifisuma?”+ Ici na co ca fye, kabili mulimo uwabipa.+
9 Ukuba babili kwawama ukucila ukuba weka,+ pantu bena balalambulwa icisuma pa kubombesha kwabo.+
10 Pantu umo nga awa, umunankwe kuti amwimya.+ Lelo kuti caba shani ku uli eka uwawa apashili uwa kumwimya?+
11 Kabili, babili nga balaala pamo, kuti bakaba; lelo uuli eka kuti akaba shani?+
12 Kabili nga umo ayansha uuli eka, babili kuti bamucimfya.+ No mwando uwapyatwa ne ntambo shitatu te kuti uputuke bwangu.
13 Umwana umupiina uwa mano+ awama ukucila imfumu+ iikote iishaba na mano iyaleka ukupandwa amano.+
14 Pantu mu cifungo e mo afuma ku kuyaba imfumu,+ nangu ca kutila afyelwe umupiina mu bufumu bwa iyi mfumu.+
15 Nalimona bonse aba mweo abenda mwi samba lya kasuba, ne fyo ciba ku mwana, inkonkani, uwapyana imfumu.+
16 Akaba intungulushi ya bantu abengi nga nshi;+ kabili abakakonkapo tabakamutemwe,+ pantu ici na co ca fye kabili kuuma fye umwela.+
© 2014 Watch Tower Bible and Tract Society of Pennsylvania.
|
bem_Latn som_Latn sag_Latn bem_Latn bem_Latn bem_Latn som_Latn sag_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn zul_Latn unk